Kedves Tagok!

Az Elnökség **2021. március 1-jén 16 órára** közgyűlést hív össze.

Minden tagunk részvételére számítunk.

**A közgyűlést ZOOM alkalmazás igénybevételével tartjuk meg.**

Figyelem! A közgyűlést nem a FESZ székhelyére hívjuk össze!

A közgyűlés határozatképességére vonatkozó szabályok érvényesek az elektronikus hírközlő eszköz igénybevételével tartott közgyűlésre is.

Amennyiben a jelenlévők száma nem éri el a határozatképességhez szükséges létszámot, az elnökség a megismételt közgyűlést ugyanerre a helyre, és ugyanezzel a napirenddel
**2021. március 1-jén 16:30-ra**hívja össze. Ez a megismételt közgyűlés a megjelentek számára való tekintet nélkül határozatképes. A közgyűlés nyilvános.

A közgyűlés napirendi pontjai:

1. A közgyűlés tisztségviselőinek megválasztása

2. A napirend elfogadása

3. Tagfelvételi kérelemmel kapcsolatos fellebbezés – ICON Management Kft

4. Részleges tisztújítás

Zrinyi Gál Vince társelnök lemondására tekintettel az elnökségbe egy fő új tagot kell választani. A jelöléseket a közgyűlés napjáig várjuk.

A Szövetség természetes személy tagjai személyesen vagy meghatalmazottjuk útján, jogi személy tagjai a törvényes képviselőjük vagy annak meghatalmazottja útján képviseltetik magukat a közgyűlésen. Kérjük, hogy a meghatalmazást a meghatalmazó küldje el az office@fesz.org címre a közgyűlés kezdete előtt.

A meghívó kézbesítésétől, illetve közzétételétől számított 2 napon belül a tagok és az egyesület szervei az elnökségtől a napirend kiegészítését kérhetik, a kiegészítés indokolásával. A napirend kiegészítésének tárgyában az elnökség jogosult dönteni. Ha a napirend kiegészítése iránti kérelemről az elnökség nem dönt vagy azt elutasítja, a közgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában. A közgyűlésen a meghirdetett napirendben szereplő kérdésekről lehet határozni, kivéve, ha a közgyűlésen minden szavazásra jogosult jelen van, és a napirenden nem szereplő kérdés tárgyalásához egyhangúlag hozzájárul.

Budapest, 2021.02.18.

az Elnökség

Imely Zoltán, Nagy Zoltán, Zrinyi Gál Vince